
ประกาศองค์การบริหารส่วนตำบลเสาเภา
เรื่อง  รับสมัครบุคคลทั่วไปเพื่อสรรหาและเลือกสรรเป็นพนักงานจ้าง ประจำปีงบประมาณ ๒๕60
…………………………………………………………



ด้วยองค์การบริหารส่วนตำบลเสาเภา อำเภอสิชล จังหวัดนครศรีธรรมราช จะดำเนินการ        รับสมัครบุคคลทั่วไปเพื่อสรรหาและเลือกสรรเป็นพนักงานจ้างขององค์การบริหารส่วนตำบลเสาเภา ประจำปีงบประมาณ ๒๕60 ประเภทพนักงานจ้างตามภารกิจ จำนวน 1 อัตรา  เพื่อให้การดำเนินการเกี่ยวกับการรับสมัครบุคคลทั่วไปเพื่อเลือกสรรเป็นพนักงานจ้างขององค์การบริหารส่วนตำบลเสาเภา เป็นไปด้วยความเรียบร้อยตามแนวทางการบริหารกิจการบ้านเมืองที่ดี

อาศัยอำนาจตามประกาศคณะกรรมการพนักงานส่วนตำบลจังหวัดนครศรีธรรมราช เรื่อง มาตรฐานทั่วไปเกี่ยวกับพนักงานจ้าง ลงวันที่ ๒๖ กรกฎาคม ๒๕๔๗ หมวด ๔ การสรรหาและเลือกสรร ข้อ ๑๘ และ ข้อ ๑๙ เพื่อให้การดำเนินการสรรหาและเลือกสรรเป็นไปด้วยความยุติธรรม และโปร่งใส จึงประกาศ      รับสมัครบุคคลทั่วไปเพื่อสรรหาและเลือกสรรเป็นพนักงานจ้างขององค์การบริหารส่วนตำบลเสาเภา ดังนี้ 
๑. ตำแหน่งที่รับสมัคร   
              ประเภทพนักงานจ้างตามภารกิจ 

            ตำแหน่ง ผู้ช่วยนายช่างไฟฟ้า


จำนวน   ๑  อัตรา
(รายละเอียดเกี่ยวกับตำแหน่งที่รับสมัคร คุณสมบัติเฉพาะตำแหน่ง หน้าที่ความรับผิดชอบ ลักษณะงานที่ปฏิบัติ ความรู้ความสามารถที่ต้องการ ระยะเวลาการจ้าง และอัตราค่าตอบแทน  ตามผนวก ก)
๒. คุณสมบัติทั่วไป
    ผู้ที่จะได้รับจ้างและแต่งตั้งเป็นพนักงานจ้าง ต้องมีคุณสมบัติและไม่มีลักษณะต้องห้าม ตามข้อ ๔ ของประกาศคณะกรรมการพนักงานส่วนตำบลจังหวัดนครศรีธรรมราช เรื่อง มาตรฐานทั่วไปเกี่ยวกับพนักงานจ้าง               ลงวันที่ ๒๖ กรกฎาคม ๒๕๔๗ ดังต่อไปนี้  


(๑) มีสัญชาติไทย


(๒) มีอายุไม่ต่ำกว่าสิบแปดปี และไม่เกินหกสิบปีบริบูรณ์ 


(๓) ไม่เป็นบุคคลล้มละลาย
(๔) ไม่เป็นผู้มีร่างกายทุพพลภาพจนไม่สามารถปฏิบัติหน้าที่ได้ ไร้ความสามารถ หรือจิต        ฟั่นเฟือนไม่สมประกอบ หรือเป็นโรคตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้นสำหรับพนักงานส่วนตำบล
(๕) ไม่เป็นผู้ดำรงตำแหน่งทางการเมือง กรรมการพรรคการเมือง หรือเจ้าหน้าที่ในพรรคการเมือง
(๖) ไม่เป็นผู้ดำรงตำแหน่งผู้บริหารท้องถิ่น คณะผู้บริหารท้องถิ่น  สมาชิกสภาท้องถิ่น
/(7) ไม่เป็นผู้เคย.....
- ๒ –


(๗) ไม่เป็นผู้เคยต้องรับโทษจำคุกโดยคำพิพากษาถึงที่สุดให้จำคุกเพราะกระทำความผิดทางอาญา เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ


(๘) ไม่เป็นผู้เคยถูกลงโทษให้ออก ปลดออก หรือไล่ออกจากรัฐวิสาหกิจ หรือหน่วยงานอื่นของรัฐ


(๙) ไม่เป็นข้าราชการหรือลูกจ้างของส่วนราชการ พนักงาน หรือลูกจ้างของหน่วยงานอื่น    ของรัฐ รัฐวิสาหกิจ หรือพนักงาน หรือลูกจ้างของราชการส่วนท้องถิ่น 


(๑๐) ไม่อยู่ในระหว่างถูกสั่งพักราชการหรือถูกสั่งให้ออกจากราชการไว้ก่อน ตามมาตรฐานงานทั่วไป หรือหลักเกณฑ์และวิธีการเกี่ยวกับบริหารงานบุคคลของพนักงานส่วนตำบลตามกฎหมายว่าด้วยระเบียบบริหารงานบุคคลส่วนท้องถิ่น หรือตามกฎหมายอื่น


 (๑๑) ไม่เป็นผู้บกพร่องในศีลธรรมอันดีจนเป็นที่รังเกียจของสังคม
 (๑๒) ไม่เป็นพระภิกษุสามเณร ตามหนังสื่อที่ ก.พ.ที่ นร.๐๙๐๔/ว๙ ลงวันที่ ๑๗  พฤศจิกายน  ๒๕๑๐ หนังสือสำนักงาน ก.ท. ด่วนมาก ที่ มท. ๓๐๑๑/ว.๕๖๒๖ ลงวันที่ ๒๓ มกราคม ๒๕๒๑ และออกตามความในข้อ ๕ ของคำสั่งมหาเถรสมาคม ลงวันที่ ๒๒ กันยายน ๒๕๒๑
๓. เอกสารและหลักฐานที่ใช้ในการสมัคร  
    
   ผู้สมัครต้องยื่นใบสมัครด้วยตนเอง ต่อเจ้าหน้าที่รับสมัครพร้อมเอกสารหลักฐาน ซึ่งผู้สมัครได้รับรองสำเนาถูกต้อง และลงลายมือชื่อกำกับไว้ในเอกสารทุกฉบับ ดังนี้
  1. ทะเบียนบ้าน (พร้อมสำเนา)




      
     จำนวน   ๑  ฉบับ
  2. บัตรประจำตัวประชาชน (พร้อมสำเนา)



     จำนวน   ๑  ฉบับ

  3. รูปถ่ายหน้าตรงไม่สวมหมวก และไม่ใส่แว่นตาดำ ขนาด ๑ นิ้ว 
      (ถ่ายครั้งเดียวกันไม่เกิน ๖ เดือน นับถึงวันสมัคร) 

      
     จำนวน   ๓  รูป

  4. ใบรับรองแพทย์ แสดงว่าไม่เป็นโรคตามที่กำหนดไว้ในประกาศกำหนดโรค
     ที่เป็นลักษณะต้องห้ามเบื้องต้น ซึ่งออกให้ไม่เกิน ๑ เดือน นับถึงวันรับสมัคร    จำนวน   ๑  ฉบับ   
  5. หนังสือรับรองการสำเร็จการศึกษา ใบสุทธิ ใบประกาศ หรือหลักฐานอื่น ๆ    
(พร้อมสำเนา)    





                จำนวน  ๑  ฉบับ              
    
  6. หลักฐานอื่นๆ เช่น ใบทหารกองเกิน (สด.๙), ใบเปลี่ยนชื่อ–สกุล,
     ทะเบียนสมรส (ถ้ามี) (พร้อมสำเนา)    



     จำนวน  ๑  ฉบับ
๔. วันเวลา และสถานที่รับสมัคร

    ๔.๑ กำหนดการรับสมัคร

          ผู้ประสงค์จะสมัครเข้ารับการสรรหาและเลือกสรร ติดต่อขอรับใบสมัครและยื่นใบสมัคร      ด้วยตนเอง ตั้งแต่วันที่ 23 พฤศจิกายน ๒๕๕9  ถึงวันที่  2 ธันวาคม ๒๕๕9 เวลา ๐๘.๓๐–๑๖.๓๐ น. ในวันและเวลาราชการ ณ สำนักงานปลัดฯ องค์การบริหารส่วนตำบลเสาเภา อำเภอสิชล จังหวัดนครศรีธรรมราช สอบถามรายละเอียดเพิ่มเติมได้ที่ สำนักงานปลัดฯ องค์การบริหารส่วนตำบลเสาเภา โทรศัพท์ 075-367-326  
๕. ค่าธรรมเนียมในการสมัครสอบคัดเลือก

    ผู้สมัครต้องเสียค่าธรรมเนียมในการสมัคร คนละ ๑๐๐ บาท และให้สมัครเข้ารับการเลือกสรรได้ตำแหน่งเดียว เมื่อผู้สมัครได้สมัครสอบและชำระค่าธรรมเนียมการสมัครสอบแล้ว จะไม่คืนเงินให้ไม่ว่ากรณีใด ๆ  ทั้งสิ้น
              /๖. การประกาศ.....
- ๓ -
๖. การประกาศรายชื่อผู้มีสิทธิสอบ วัน เวลา และสถานที่สอบ

   จะประกาศรายชื่อผู้มีสิทธิสอบคัดเลือกให้ทราบ ภายในวันที่ 6 ธันวาคม ๒๕๕9 ณ ที่ทำการองค์การบริหารส่วนตำบลเสาเภา   
๗. หลักสูตรและวิธีการคัดเลือก
    ๗.๑  ภาคความรู้ความสามารถทั่วไป (ภาค ก.)                
คะแนนเต็ม     5๐  คะแนน
    ๗.๒  ภาคความรู้ความสามารถเฉพาะตำแหน่ง (ภาค ข.)    
คะแนนเต็ม     5๐  คะแนน  
    ๗.๓  ภาคความเหมาะสมกับตำแหน่ง (สอบสัมภาษณ์)             
คะแนนเต็ม   ๑๐๐  คะแนน
           (รายละเอียดวิชาที่จะดำเนินการสอบ ตามผนวก ข)

๘. เกณฑ์การตัดสิน
    เกณฑ์การตัดสินว่าผู้ใดเป็นผู้สอบผ่านการประเมินสมรรถนะ ให้ถือเกณฑ์ว่าต้องเป็นผู้สอบได้คะแนนในแต่ละภาคฯ ไม่ต่ำกว่าร้อยละ ๖๐ โดยพิจารณาจากคะแนนสูงสุดเป็นอันดับแรก

๙. กำหนดการเลือกสรร 
   องค์การบริหารส่วนตำบลเสาเภา จะดำเนินการคัดเลือกบุคคลในวันที่ 7 ธันวาคม ๒๕๕9     เวลา ๐๙.0๐ น. เป็นต้นไป ณ องค์การบริหารส่วนตำบลเสาเภา อำเภอสิชล จังหวัดนครศรีธรรมราช ดังนี้
   ๙.๑  สอบภาคความรู้ความสามารถทั่วไป (ภาค ก)                   เวลา  ๐๙.๐๐ – ๑๐.๓๐ น. 
   ๙.๒  สอบภาคความรู้ความสามารถที่ใช้เฉพาะตำแหน่ง (ภาค ข)    เวลา  ๑๐.๓๐ – ๑๒.๐๐ น.  
   ๙.๓  สอบภาคความเหมาะสมกับตำแหน่ง  (ภาค ค)                  เวลา  ๑๓.๐๐  เป็นต้นไป 
๑๐. การประกาศรายชื่อผู้ได้รับการเลือกสรร  
      องค์การบริหารส่วนตำบลเสาเภา จะประกาศรายชื่อผู้ที่ผ่านการสรรหาและเลือกสรรได้ตามเกณฑ์ที่กำหนด ในวันที่ 8 ธันวาคม ๒๕๕9 โดยจะปิดประกาศไว้ ณ ป้ายประชาสัมพันธ์ขององค์การบริหารส่วนตำบลเสาเภา     
๑๑. การขึ้นบัญชีผู้ผ่านการสรรหาและเลือกสรร
      ๑๑.๑  การขึ้นบัญชีผู้ผ่านการสรรหาและเลือกสรร โดยเรียงลำดับที่จากผู้สอบได้คะแนนรวมสูงสุดลงมาตามลำดับถึงต่ำสุด ในกรณีที่ผู้สอบได้คะแนนรวมเท่ากัน ผู้สอบได้คะแนนภาคความเหมาะสมกับตำแหน่งมากกว่าเป็นผู้อยู่ในลำดับที่สูงกว่า ถ้าได้คะแนนภาคความเหมาะสมกับตำแหน่งเท่ากัน ผู้ได้คะแนนภาคความรู้ความสามารถที่ใช้เฉพาะตำแหน่งมากกว่าเป็นผู้อยู่ในลำดับที่สูงกว่า  ถ้าได้คะแนนภาคความรู้ความสามารถที่ใช้เฉพาะตำแหน่งเท่ากัน ผู้ที่ได้คะแนนภาคความรู้ความสามารถทั่วไปมากกว่าเป็นผู้อยู่ในลำดับที่สูงกว่า ถ้ายังคงได้คะแนนเท่ากันอีกก็ให้ผู้ได้รับเลขประจำตัวผู้สอบก่อนเป็นผู้อยู่ในลำดับที่สูงกว่า
      ๑๑.๒  องค์การบริหารส่วนตำบลเสาเภา จะขึ้นบัญชีผู้ผ่านการสรรหาและเลือกสรรไว้ไม่เกิน ๑ ปี   นับแต่วันขึ้นบัญชี แต่ถ้ามีการสรรหาและเลือกสรรอย่างเดียวกันอีก และได้ขึ้นบัญชีผู้สรรหาและเลือกสรรได้ ใหม่แล้ว บัญชีการสรรหาและเลือกสรรได้ครั้งก่อนเป็นอันยกเลิก
        /๑๑.๓ ผู้ที่ได้ขึ้นบัญชี.....

- ๔  -
      ๑๑.๓  ผู้ที่ได้ขึ้นบัญชีผ่านการสรรหาและเลือกสรรได้ถ้ามีกรณีอย่างใดอย่างหนึ่งดังต่อไปนี้ ให้เป็นอันยกเลิกการขึ้นบัญชีผู้ผ่านการสรรหาและเลือกสรรได้ คือ
    ๑)  ผู้นั้นได้ขอสละสิทธิ์รับการจ้างในตำแหน่งที่สอบได้
    ๒)  ผู้นั้นไม่มารายงานตัวเพื่อรับการจ้างภายในระยะเวลาที่คณะกรรมการดำเนินการสรรหาและเลือกสรรพนักงานจ้างกำหนด
    ๓)  ผู้นั้นมีเหตุที่ไม่อาจเข้าปฏิบัติหน้าที่ราชการได้ตามกำหนดเวลาที่จะสั่งจ้างและแต่งตั้งในตำแหน่งที่สอบได้
๑๒. การทำสัญญาและเงื่อนไขการจ้าง
      ผู้ได้รับการเลือกสรรจะได้รับการแต่งตั้งให้เป็นพนักงานจ้างขององค์การบริหารส่วนตำบลเสาเภาตามลำดับที่ในบัญชีรายชื่อผู้ได้รับการเลือกสรร โดยพนักงานจ้างตามภารกิจ ระยะเวลาการจ้างไม่เกินคราวละ ๔ ปี และพนักงานจ้างทั่วไป ระยะเวลาการจ้าง ไม่เกินคราวละ ๑ ปี ทั้งนี้ องค์การบริหารส่วนตำบลเสาเภา  จะสั่งจ้างและแต่งตั้งผู้ที่สอบคัดเลือกได้ตามลำดับที่ไม่ก่อนวันที่คณะกรรมการพนักงานส่วนตำบล         จังหวัดนครศรีธรรมราช (ก.อบต.) มีมติเห็นชอบในการจ้าง การทำสัญญาจ้างต่อเมื่อได้รับความเห็นชอบจากคณะกรรมการพนักงานส่วนตำบลจังหวัดนครศรีธรรมราช

  จึงประกาศให้ทราบโดยทั่วกัน
ประกาศ  ณ  วันที่  15  พฤศจิกายน  พ.ศ. ๒๕๕9
(นายนิตินัย   เอี่ยมชลวิเลิศ)

นายกองค์การบริหารส่วนตำบลเสาเภา
ผนวก ก.
รายละเอียดเกี่ยวกับตำแหน่งที่รับสมัคร
เพื่อดำเนินการรับสมัครบุคคลทั่วไปเพื่อสรรหาและเลือกสรรเป็นพนักงานจ้าง
ขององค์การบริหารส่วนตำบลเสาเภา ประจำปีงบประมาณ ๒๕60
(แนบท้ายประกาศองค์การบริหารส่วนตำบลเสาเภา ลงวันที่ 15 เดือน พฤศจิกายน พ.ศ. ๒๕๕9)

ประเภทพนักงานจ้างตามภารกิจ
        
   ตำแหน่ง ผู้ช่วยนายช่างไฟฟ้า

จำนวน  ๑  อัตรา
             คุณสมบัติเฉพาะตำแหน่ง
             มีคุณวุฒิอย่างใดอย่างหนึ่งดังต่อไปนี้
   
1. ได้รับประกาศนียบัตรวิชาชีพ หรือคุณวุฒิอย่างอื่นที่เทียบได้ในระดับเดียวกันในสาขาวิชาหรือทางเทคนิควิศวกรรมไฟฟ้า เทคนิควิศวกรรมอิเล็กทรอนิกส์ เทคนิคเครื่องเย็นและปรับอากาศ ไฟฟ้ากำลัง อิเล็กทรอนิกส์ เทคโนโลยีโทรคมนาคม เทคโนโลยีคอมพิวเตอร์ ช่างไฟฟ้า ช่างเครื่องเย็นและปรับอากาศ หรือสาขาวิชาหรือทางอื่นที่ ก.จ. ก.ท. และ ก.อบต. กำหนดว่าใช้เป็นคุณสมบัติเฉพาะสาหรับตำแหน่งนี้ได้
  
2. ได้รับประกาศนียบัตรวิชาชีพเทคนิค หรือคุณวุฒิอย่างอื่นที่เทียบได้ในระดับเดียวกันในสาขาวิชาหรือทางเทคนิควิศวกรรมไฟฟ้า เทคนิควิศวกรรมอิเล็กทรอนิกส์ เทคนิคเครื่องเย็นและปรับอากาศ ไฟฟ้ากำลัง อิเล็กทรอนิกส์ เทคโนโลยีโทรคมนาคม เทคโนโลยีคอมพิวเตอร์ ช่างไฟฟ้า ช่างเครื่องเย็นและปรับอากาศ หรือสาขาวิชาหรือทางอื่นที่ ก.จ. ก.ท. และ ก.อบต. กำหนดว่าใช้เป็นคุณสมบัติเฉพาะสาหรับตำแหน่งนี้ได้
  
3. ได้รับประกาศนียบัตรวิชาชีพชั้นสูง หรือคุณวุฒิอย่างอื่นที่เทียบได้ไม่ต่ำกว่านี้ ในสาขาวิชาหรือทางเทคนิควิศวกรรมไฟฟ้า เทคนิควิศวกรรมอิเล็กทรอนิกส์ เทคนิคเครื่องเย็นและปรับอากาศ ไฟฟ้ากำลัง อิเล็กทรอนิกส์ เทคโนโลยีโทรคมนาคม เทคโนโลยีคอมพิวเตอร์ ช่างไฟฟ้า ช่างเครื่องเย็นและปรับอากาศ หรือสาขาวิชาหรือทางอื่นที่ ก.จ. ก.ท. และ ก.อบต. กำหนดว่าใช้เป็นคุณสมบัติเฉพาะสาหรับตำแหน่งนี้ได้
หน้าที่ความรับผิดชอบ




ปฏิบัติงานในฐานะผู้ปฏิบัติงานระดับต้นซึ่งไม่จำเป็นต้องใช้ผู้สำเร็จการศึกษาระดับปริญญาปฏิบัติงานด้านช่างไฟฟ้า ตามแนวทาง แบบอย่าง ขั้นตอน และวิธีการที่ชัดเจน ภายใต้การกากับ แนะนำตรวจสอบ และปฏิบัติงานอื่นตามที่ได้รับมอบหมาย

ลักษณะงานที่ปฏิบัติ
 สายงานนี้คลุมถึงตำแหน่งต่าง ๆ ที่ปฏิบัติงานทางช่างไฟฟ้า ซึ่งมีลักษณะงานที่ปฏิบัติเกี่ยวกับ ตรวจ ทดสอบ สร้าง ซ่อม ประกอบ ดัดแปลง ติดตั้ง และบำรุงรักษา เครื่องจักร เครื่องมือ เครื่องใช้ที่เกี่ยวกับไฟฟ้า คำนวณราคาและประมาณราคาในการดาเนินงานดังกล่าว จัดเก็บรักษา เบิกจ่าย เครื่องมือ เครื่องใช้ และวัสดุอุปกรณ์ที่ใช้ในการปฏิบัติงาน เป็นต้น หรือตำแหน่งที่ปฏิบัติงานบริหารด้านช่างไฟฟ้าในฐานะหัวหน้าหน่วยงานระดับกอง แผนก และผู้ช่วยหัวหน้าหน่วยงาน และปฏิบัติหน้าที่อื่นที่เกี่ยวข้อง

ความรู้ความสามารถที่ต้องการ

1. ความรู้ที่จำเป็นประจำสายงาน ประกอบด้วย


1.1 ความรู้ที่จำเป็นในงาน (ความรู้เฉพาะทางในงานที่รับผิดชอบ) ระดับ 1


1.2 ความรู้เรื่องหลักปรัชญาเศรษฐกิจพอเพียงตามแนวพระราชดำริ


      ของพระบาทสมเด็จพระเจ้าอยู่หัว ระดับ 1


1.3 ความรู้เรื่องงานธุรการและงานสารบรรณ ระดับ 1


1.4 ความรู้เรื่องกฎหมาย (ความรู้เฉพาะทางในงานที่รับผิดชอบ) ระดับ 1


1.5 ความรู้ทั่วไปเรื่องชุมชน ระดับ 1


1.6 ความรู้เรื่องการจัดการความรู้ ระดับ 1

2. ทักษะที่จำเป็นสาหรับการปฏิบัติงานในตำแหน่ง ประกอบด้วย


2.1 ทักษะการใช้คอมพิวเตอร์ ระดับ 1


2.2 ทักษะการประสานงาน ระดับ 1


2.3 ทักษะการเขียนหนังสือราชการ ระดับ 1


2.4 ทักษะการบริหารข้อมูล ระดับ 1

3. สมรรถนะที่จำเป็นสาหรับการปฏิบัติงานในตำแหน่ง ประกอบด้วย


3.1 สมรรถนะหลัก 5 สมรรถนะ



3.1.1 การมุ่งผลสัมฤทธิ์ ระดับ 1



3.1.2 การยึดมั่นในความถูกต้องและจริยธรรม ระดับ 1



3.1.3 ความเข้าใจในองค์กรและระบบงาน ระดับ 1



3.1.4 การบริการเป็นเลิศ ระดับ 1



3.1.5 การทำงานเป็นทีม ระดับ 1


3.2 สมรรถนะประจำสายงาน



3.2.1 การมุ่งความปลอดภัยและการระวังภัย ระดับ 1



3.2.2 การยึดมั่นในหลักเกณฑ์ ระดับ 1



3.2.3 การสั่งสมความรู้และความเชี่ยวชาญในสายอาชีพ ระดับ 1



3.2.4 ความละเอียดรอบคอบและความถูกต้องของงาน ระดับ 1

ระยะเวลาการจ้าง


พนักงานจ้างตามภารกิจ  มีกำหนดระยะเวลาการจ้างไม่เกินคราวละ  ๔  ปี
อัตราค่าตอบแทน


ได้รับค่าตอบแทนในอัตราเดือนละ  11,500.-  บาท   
ผนวก ข
รายละเอียดหลักสูตรวิชาที่จะดำเนินการคัดเลือก
เพื่อดำเนินการรับสมัครบุคคลทั่วไปเพื่อสรรหาและเลือกสรรเป็นพนักงานจ้าง
ขององค์การบริหารส่วนตำบลเสาเภา  ประจำปีงบประมาณ ๒๕60
(แนบท้ายประกาศองค์การบริหารส่วนตำบลเสาเภา ลงวันที่ 15 เดือน พฤศจิกายน พ.ศ. ๒๕๕9)
........................................................................
 
รายละเอียดหลักสูตรวิชาการคัดเลือก เพื่อดำเนินการรับสมัครบุคคลทั่วไปเพื่อสรรหาและเลือกสรรเป็นพนักงานจ้าง ขององค์การบริหารส่วนตำบลเสาเภา ประจำปีงบประมาณ ๒๕60 มีทั้งหมด ๓ ภาค โดยจะสอบภาคความรู้ความสามารถทั่วไป (ภาค ก) และภาคความรู้ความสามารถเฉพาะสาหรับตำแหน่ง (ภาค ข) และภาคความเหมาะสมกับตำแหน่ง (ภาค ค) โดยหลักสูตรและวิธีการคัดเลือกมีรายละเอียด ดังนี้  
ประเภทพนักงานจ้างตามภารกิจ
๑. ภาคความรู้ความสามารถทั่วไป (ภาค ก) (คะแนนเต็ม 5๐ คะแนน) 
    เป็นการทดสอบโดยวิธีการสอบข้อเขียน โดยคำนึงถึงระดับความรู้ความสามารถที่ต้องการตามระดับตำแหน่ง ดังนี้
       - ทดสอบความรู้ความสามารถในการคิดและหาเหตุผล  ความรู้ทั่วไปเกี่ยวกับเหตุการณ์ ปัจจุบัน  ด้านการเมือง เศรษฐกิจ และสังคม ที่เหมาะสมกับความรู้ความสามารถ
  - พระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ แก้ไขเพิ่มเติม (ฉบับที่ ๖)     
พ.ศ. ๒๕๕๒
  - พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. ๒๕๔๖
  - พระราชบัญญัติความรับผิดทางละเมิดของเจ้าหน้าที่ พ.ศ. ๒๕๓๙
 
       -  ระเบียบสำนักนายกรัฐมนตรีว่าด้วยงานสารบรรณ พ.ศ. ๒๕๒๖ และที่แก้ไขเพิ่มเติม

 ๒.  ภาคความรู้ความสามารถเฉพาะตำแหน่ง (ภาค ข) (คะแนนเต็ม 5๐ คะแนน)
      เป็นการทดสอบความรู้ความสามารถในทางที่จะใช้ในการปฏิบัติงานในหน้าที่ของตำแหน่งที่สมัครสอบโดยเฉพาะ โดยวิธีการสอบข้อเขียน ในเรื่องดังต่อไปนี้ 

	ที่
	ตำแหน่ง
	เรื่องที่สอบ

	1
	ผู้ช่วยนายช่างไฟฟ้า
	- ความรู้เกี่ยวกับการติดตั้ง ซ่อมแซม บำรุงรักษา 
  เครื่องมือ เครื่องใช้เกี่ยวกับไฟฟ้า และระบบไฟฟ้า
- ความรู้ที่เกี่ยวกับงานตาม “ลักษณะงานที่ปฏิบัติ” 
  ของตำแหน่งที่สมัครสอบ



๓.  ภาคความเหมาะสมกับตำแหน่ง (สอบสัมภาษณ์) (คะแนนเต็ม ๑๐๐ คะแนน)
    ประเมินบุคคลเพื่อพิจารณาความเหมาะสมกับตำแหน่งหน้าที่ จากประวัติส่วนตัว ประวัติการศึกษา ประวัติการทำงานและจากการสัมภาษณ์ เพื่อพิจารณาความเหมาะสมในด้านต่างๆ เช่น ความรู้อาจใช้ประโยชน์ในการปฏิบัติงานในหน้าที่และความรู้ในเรื่องการรักษาความปลอดภัยแห่งชาติ ความสามารถ ประสบการณ์ ท่วงทีวาจา บุคลิกภาพ การแต่งกาย อุปนิสัย อารมณ์ ทัศนคติ จริยธรรมและคุณธรรม การสื่อสารข้อความ การปรับตัวเข้ากับผู้ร่วมงาน รวมทั้งสังคมและสิ่งแวดล้อม ความคิดริเริ่มสร้างสรรค์ ปฏิภาณไหวพริบและบุคลิกภาพอย่างอื่น เป็นต้น
